54. Ծախսերի թվին են դասվում, մասնավորապես` նյութական ծախսերը (այդ թվում` տեխնոլոգիական կորուստները), աշխատավարձը, գործատուի կողմից վարձու աշխատողի համար կատարված կամավոր կուտակային վճարները (տվյալ վարձու աշխատողի աշխատավարձի 5%-ը չգերազանցող մասով), ամորտիզացիոն մասհանումները, վարձակալական վճարները, ապահովագրական վճարները, չփոխհատուցվող (չհաշվանցվող) հարկերը, տուրքերը և այլ պարտադիր վճարները, բնօգտագործման վճարները (այդ թվում` ռոյալթիները), տոկոսները, երաշխիքների, երաշխավորությունների, ակրեդիտիվների և բանկային այլ ծառայությունների համար վճարները, գովազդային և մարքետինգի (ապրանքային և ծառայությունների շուկայի ուսումնասիրություն, ապրանքային և ծառայությունների շուկայում առաջխաղացում) ծախսերը, ներկայացուցչական և հովանավորչական ծախսերը, դատական ծախսերը, գործուղման ծախսերը, պատճառած վնասի հատուցումը, տույժերը, տուգանքները և գույքային այլ սանկցիաները (բացառությամբ` Հայաստանի Հանրապետության պետական կամ համայնքների բյուջեներ գանձվող տույժերի, տուգանքների և գույքային այլ սանկցիաների), աուդիտորական, իրավաբանական, այլ խորհրդատվական, տեղեկատվական և կառավարման ծառայությունների ծախսերը, ֆակտորինգային, հավատարմագրային (լիազորագրային) գործառնությունների ծախսերը, հաշվետու տարում հայտնաբերված` դրան անմիջապես նախորդող 3 տարիներում պակաս ցույց տրված ծախսերը: